cyanic-selkie/wikianc huggingface dataset:
জয়পুর রাজ্য, উড়িষ্যা
ইতিহাস
১৭১৩ থেকে ১৭৫২ খ্রিস্টাব্দ পর্যন্ত রাজা দ্বিতীয় বিশ্বম্ভর দেবের শাসনকালে রাজ্যের রাজধানী ছিল নারায়ণপাটনা শহরে। তিনি নিজেই ছিলেন চৈতন্য মহাপ্রভুর একজন বড় ভক্ত এবং উড়িষ্যায় বৈষ্ণবধর্ম প্রচার এর অন্যতম পথিকৃৎ। এই ভক্তিমূলক প্রচার উড়িষ্যায় ইদানিংকালেও যথেষ্ট পরিমাণে লক্ষ্য করা যায়, এটিই রাজ পরিবারের সঙ্গে স্থানীয় খোন্দ জনজাতির একাত্মীকরণের অন্যতম পন্থা ছিল। তাদের বন্ধন এর সূত্র এত সূক্ষ্ম ছিল যে বিনা বাধায় রাজার পূর্বসূরীরা কোন রাজ্যে শাসন করতে সক্ষম হয়েছিলেন। যুদ্ধক্ষেত্রেও রাজা একাধিকবার জনজাতি সৈন্যের সাহায্য পান। তবে পরবর্তীকালে খোন্দ জনজাতির লোকেরা এই জয়পুর রাজ্যে ছোট ছোট জমিদার রাজার ক্ষেত্রে স্থানীয় লোকদেরই অধিক পছন্দ করতেন। স্নেপেল রাজ্যের অপর একটি গুরুত্বপূর্ণ স্থানীয় রাজাদের গড় বিষম কটক সম্পর্কে উল্লেখ করেন, এটি ছিল ওই সময়ে স্থানীয় রাজাদের সবচেয়ে শক্তিশালী অঞ্চল যেখানে জয়পুরের রাজারপরিপন্থী হিসেবে স্থানীয় রাজারাই রাজত্ব করতেন।
ব্রিটিশ ভারত
ক্ষুদ্রতর রাজ্যগুলির তালিকায় জয়পুর ছিল সর্ববৃহৎ রাজ্য। এটি ওড়িশার দক্ষিণ দিকে প্রায় 10000 sqmi অঞ্চল জুড়ে বিস্তৃত ছিল এবং ১৮০৩ খ্রিস্টাব্দে এটির বার্ষিক ভূমি রাজস্বের পরিমাণ ছিল ১৬,০০০ ভারতীয় মুদ্রা। আঞ্চলিক রাজনীতির বিচারে এটি শুধুমাত্র পারলাখেমন্দি‌র প্রতিদ্বন্দী ছিল। এইসময় রাজ্যটিকে ব্রিটিশ সাম্রাজ্যের অন্তর্ভুক্ত করার জন্য সর্বনিম্ন মূল্যায়ন করা হয়েছিল। রাজা দ্বিতীয় বিক্রমদেব আশেপাশের একাধিক ছোট ছোট রাজা এবং তাদের সৈন্যদলকে একত্রিত করে ব্রিটিশ সাম্রাজ্যবাদের শক্তির বিরুদ্ধে একটি জোটবদ্ধ বাহিনী নির্মাণ করেন। ১৭৭৫ খ্রিস্টাব্দে ব্রিটিশ জয়পুর রাজ্য দখলে অগ্রণী হলে জয়পুরের দুর্গ ধ্বংসপ্রাপ্ত হয়। তার পুত্র দ্বিতীয় রামচন্দ্র দেবতার পিতার পরিকল্পনার বদল করে রাজ্য অক্ষুণ্ণ রাখতে ব্রিটিশদেরকে সহযোগিতা করার চিন্তাভাবনা করেন। এই সময় রাজ্যটির জন্য একটি উপরিপাওনা হয়ে দাঁড়ায় তাদের অন্যতম প্রতিদ্বন্দ্বী বিজয়নগরম রাজ্যের ব্রিটিশদের নিকট আত্মসমর্পণ। তবে ব্রিটিশ আক্রমণের কথা মাথায় রেখে রাজা রামচন্দ্র দেব রাজ্যের একটি নতুন রাজধানীর ব্যবস্থা করেন, বর্তমান উড়িষ্যার জয়পুর শহরে পুরাতন ধ্বংসকৃত দুর্গের নিকটে অবস্থিত।
রাজা তৃতীয় বিক্রমদেব, (যিনি মহারাজা স্যার শ্রী শ্রী বিক্রমদেব নামে পরিচিত ছিলেন)-এর চৌদ্দ বছর বয়সেই তার পিতার বিয়োগ ঘটলেও ২৮ বছর বয়স না হওয়া পর্যন্ত তিনি আইনত রাজ কার্য করতে পারতেন না। পিতার তৎপরতায় তিনি তার বিদ্যাশিক্ষা অব্যাহত রাখতে পেরেছিলেন এবং ডক্টরেট উপাধি পেয়েছিলেন। তিনি ভারতে "নাইট কমান্ডার অফ দ্য ইন্ডিয়ান এম্পায়ার" হিসেবে নিযুক্ত হয়েছিলেন এবং "হিস হাইনেস" উপাধিতে ভূষিত হয়েছিলেন, যা তিনি এবং তাঁর উত্তরসূরীরা ব্যবহার করার অনুমতি পান ১৮৯৬ খ্রিস্টাব্দে ব্রিটিশরা তাকে এবং তার পূর্বসূরিদের ব্যবহারিক জন্য সরকারিভাবে মহারাজা উপাধি প্রদান করেন।  ১৮৯৩ খ্রিস্টাব্দে তিনি সরগুজা রাজ্যের রাজকন্যাকে বিবাহ করেন। তিনি মতিমহল নির্মাণ করেন এবং লোকহিতৈষী রাজার ন্যায় বিভিন্ন প্রতিষ্ঠানকে জনসাধারণের সুবিধার্থে ব্যবহারের জন্য অর্থ প্রদান করেন। কোলাব এবং ইন্দ্রাবতী নদীর ওপর তিনি প্রথম সেতু নির্মাণ করান। ১৯২০ খ্রিস্টাব্দে তার মৃত্যু হয়।
চতুর্থ রামচন্দ্র দেব, (যিনি হিস হাইনেস মহারাজা রামচন্দ্র দেব নামেও পরিচিত ছিলেন) ১৯২০ খ্রিস্টাব্দের রাজসিংহাসনে বসেন। তিনি প্রথম বিশ্বযুদ্ধের সময়ে তার সৈন্যের লেফটেন্যান্ট পদে নিযুক্ত ছিলেন এবং এই ব্রিটিশদের সহায়তায় তিনি তার নৌসেনাবাহিনীর বারোটি জাহাজ এবং ছোটো ছোটো সেনাদল নিযীক্ত করেছিলেন৷ ১৯৩১ খ্রিস্টাব্দে এলাহাবাদে কোনো কারণ ছাড়া মারা গেলে তার পিত্রনুজ বিক্রমদেব সিংহাসনে বসেন৷ মৃত্যুর পূর্বে তিনি বিশাখাপত্তনমে হাওয়ামহল নির্মাণ করিয়েছিলেন৷
চতুর্থ বিক্রমদেব, (যিনি সাহিত্যসম্রাট হিস হাইনেস মহারাজা বিক্রমদেব নামেও পরিচিত) ১৯৩১ খ্রিস্টাব্দে জয়পুর রাজ্যের রাজসিংহাসনে বসেন৷ তিনি বিদ্বান, কবি, নাট্যকার এবং প্রথম প্রদর্শক ছিলেন। তিনি তেলুগু, ওড়িয়া, হিন্দি, সংস্কৃত, এবং ইংরেজিতে একাধিক লেখালেখির কাজ করেছেন। তার এই অবদানের জন্য তিনি সাহিত্য সম্রাট নামে পরিচিত। অন্ধ বিশ্ববিদ্যালয় থেকে তিনি ডিলিট উপাধি প্রাপ্ত হন। তিনি অন্ধ্র এবং উৎকল বিশ্ববিদ্যালয়ের ভাইস চ্যান্সেলরের পদেও উপবিষ্ট ছিলেন। তিনি বিহারের একটি জমিদার পরিবারের কন্যাকে বিবাহ করেন এবং নিজের জামাতা কুমার বিদ্যাধর সিংহ দেওকে রাজ্য পরিচালনার দায়িত্ব দেন। তার কন্যা দুই পুত্র সন্তান জন্ম দিলে প্রথামতো কনিষ্ঠ পুত্র তার মায়ের নিকট থেকে যান। ঘটনাচক্রে এই রামকৃষ্ণ দেব রাজকুমার হিসেবে নির্বাচিত হন। রামকৃষ্ণ দেব ছিলেন এই রাজ্যের শেষ রাজা, পরে রাজ্যটি ভারতীয় অধিরাজ্যে যোগদান করে।
স্বাধীনতা-উত্তর নামমাত্র রাজা
১৯৫১ খ্রিস্টাব্দে মাতামহের মৃত্যুর পর জয়পুর রাজ্যের নাম মাত্র রাজা হিসেবে রামকৃষ্ণ দেব নির্বাচিত হন। তিনি মালব অঞ্চলের সীতামউ রাজ্যের রাজকুমারী রমাকুমারী দেবীকে বিবাহ করেন। তাজের কন্যার নাম রাজকুমারী মায়া বিজয়লক্ষ্মী, এবং পুত্রদ্বয়ের নাম যুবরাজ শক্তিবিক্রম দেব এবং রাজকুমার বিভূতিভূষণ দেব। ১৯৯৭ এবং ২০০৬ খ্রিস্টাব্দের রাজকুমারের মৃত্যুর পর রাজ সিংহাসন ত্রুটিপূর্ণ হয়ে পড়ে।
ভারতের সংবিধানের ২৬নং ধারা অনুসারে রামকৃষ্ণ দিন ছিলেন ওই রাজ্যের বৈধ স্বীকৃতিপ্রাপ্ত রাজা। এর পরবর্তীকালেভারত সরকার নিউ মূল্যবোধ করে সমস্ত দেশীয় রাজ্যের থেকে রাজতন্ত্র হরণ করেন এবং তাদের উপাধি অকার্যকর করে দেয়।
২০১৩ খ্রিস্টাব্দে বিজয়াদশমী এবং রথ যাত্রার সময় এই রাজ্যের শেষ শাসকের একজন সাধারণ বংশধর বিশ্বেশ্বর দেবকে পূজা সংক্রান্ত বিষয়ে নিযুক্ত করা হয়েছিল।
শাসকবর্গ
জয়পুর রাজ্যের রাজবংশ বৃত্তান্তে ২৫ জন রাজার উল্লেখ পাওয়া যায়।
সরোজ নলিনী দত্ত
সরোজ নলিনী দত্ত (৯ অক্টোবর ১৮৮৭ - ১৯ জানুয়ারী ১৯২৫) একজন ভারতীয় নারীবাদী এবং সমাজ সংস্কারক ছিলেন। তাঁর পিতার নাম ব্রজেন্দ্রনাথ। তিনি ব্যান্ডেল, বঙ্গ প্রদেশের হুগলির কাছে বান্দেল শহরে জন্মগ্রহণ করেছিলেন।তিনি ছিলেন বাংলায় নারীদের উন্নয়নের আন্দোলনের একজন সংস্কারক ও পথিকৃৎ। ১৯০৫ সালে তিনি বিবাহ করেন। তিনি যাকে বিবাহ করেন তার নাম হলো গুরুসদয় দত্ত। তাদের একটি সন্তান হয়। তাদের একমাত্র সন্তানের নাম। বীরেন্দ্রসদয় দত্ত যিনি ১৯০৯ সালে জন্মগ্রহণ করেছিলেন। তিনি পাবনা জেলায় প্রথম মহিলা সমিতি শুরু করেন। এরপর পরপর তিনি বীরভূম (১৯১৬), সুলতানপুর (১৯১৭) এবং রামপুরহাট (১৯১৮) জেলা মহিলা সমিতি শুরু করেন।
তিনি সিলেট জেলায় মহিলা শিক্ষার প্রচারের জন্য প্রতিষ্ঠিত সমিতি সিলেট ইউনিয়নের সহ-সভাপতি ছিলেন। তিনি মহিলা শ্রমিকদের কলকাতা লিগের ভারতীয় বিভাগের সেক্রেটারি ছিলেন। তিনি ১৯১৮ সালে অর্ডার অব দ্য ব্রিটিশ এম্পায়ার পুরস্কার পান। তিনি ১৯ জানুয়ারি ১৯২৫ সালে মারা যান।
পটভূমি
তিনি তাঁর পিতা ব্রজেন্দ্রনাথ ব্যান্ডেল, বঙ্গ প্রদেশের হুগলির কাছে বান্দেল শহরে জন্মগ্রহণ করেছিলেন। তিনি তার ভাই-বোনদের সাথে লালিত-পালিত হয়েছিলেন। তিনি তার ভাইবোনদের সাথে একজন গৃহশিক্ষক ও প্রশাসনের অধীনে একটি শিক্ষা ভাগ করে নেন। তাঁর পৈতৃক পরিবারের যেসকল সদস্য ছিলেন তারা প্রায়শই কলকাতার ভবানীপুরে ব্রাহ্ম সম্মিলন সমাজ দেখতে আসতেন ।
১৯০৫ সালে তিনি গুরুসদয় দত্তকে বিয়ে করেন। বিয়ে করার পর ১৯০৯ সালে তাদের একটি সন্তান হয়। যার নাম বীরেন্দ্রসদয় দত্ত যিনি ১৯০৯ সালে জন্মগ্রহণ করেছিলেন।
কাজ
তিনি ছিলেন বাংলায় নারীদের উন্নয়নের আন্দোলনের একজন সংস্কারক ও পথিকৃৎ। তিনি বাংলায় মহিলা সমিতি (মহিলা ইনস্টিটিউট) গঠনের পথিকৃৎ করেছিলেন। তিনি পূর্বাহ্নশীন মহিলাদের মধ্যে বন্ধুত্বপূর্ণ সহযোগিতার বিকাশে ১৯৩১ সালে পাবনা জেলায় প্রথম মহিলা সমিতি শুরু করেন। পরবর্তীকালে তিনি যথাক্রমে বীরভূম (১৯১৬), সুলতানপুর (১৯১৭) এবং রামপুরহাট (১৯১৮) জেলা মহিলা সমিতি শুরু করেন।
তিনি মহিলা শ্রমিকদের কলকাতা লিগের ভারতীয় বিভাগের সেক্রেটারি ছিলেন (পরবর্তীকালে বেঙ্গল প্রেসিডেন্সি কাউন্সিল অফ উইমেন), নারী শিক্ষা কমিটির কাউন্সিলের সদস্য (মহিলা শিক্ষামূলক লীগ) এবং কলকাতা পৌর কর্পোরেশনের কমিটির সদস্য ছিলেন যা মহিলাদের কাউন্সিলর নির্বাচনের অনুমতি দেওয়ার জন্য উপযুক্ত ব্যবস্থা করা। তিনি সিলেট জেলায় মহিলা শিক্ষার প্রচারের জন্য প্রতিষ্ঠিত সমিতি সিলেট ইউনিয়নের সহ-সভাপতি ছিলেন।
উত্তরাধিকার
প্রতিষ্ঠানের নাম অনুসারে:
হরি নিবাস প্যালেস
হরি নিবাস প্যালেস হল ভারতের জম্মুতে অবস্থিত একটি প্রাসাদ। এর একপাশে তাউই নদী এবং অন্যদিকে ত্রিকুটা পাহাড় রয়েছে।
ইতিহাস
প্রাসাদটি জম্মু ও কাশ্মীরের শেষ মহারাজা (১৮৯৫ - ১৯৬১) হরি সিং ২০ শতকের গোড়ার দিকে 'অমর মহল' (১৮৯০ সালে নির্মিত) এর একটি পৃথক সম্প্রসারণ হিসাবে তৈরি করেছিলেন যাতে তিনি ১৯২৫ সালের পরে তার অতিথিদের আপ্যায়ন করতে পারেন। কারণ মোবারক মান্ডি প্রাসাদ পুরনো হয়ে গিয়েছিল। এখানে তিনি জম্মু ও কাশ্মীরে তার অবস্থানের শেষ দিনগুলি কাটিয়েছেন, বোম্বেতে (বর্তমানে মুম্বাই) যাওয়ার আগে। ভবনটি একটি আর্ট-ডেকো কাঠামো। মহারাজার বংশধররা ১৯৯০ সালে প্রাসাদটিকে একটি ঐতিহ্যবাহী হোটেলে রূপান্তরিত করে। একই প্রাঙ্গণে "অমর মহল জাদুঘর ও গ্রন্থাগার" বিদ্যমান, যেখানে ১২০০ কেজি ওজনের হরি সিংয়ের সোনার সিংহাসন প্রদর্শন করে।
শান্তি আশ্রম
শান্তি আশ্রম' (Shanti Ashram) (শান্তি আশ্ৰম) (शांति आश्रम) আসামের কোকিলামুখে ১৯১২ সালের ৫ ই বৈশাখ অক্ষয় তৃতীয়া তিথিতে স্বামী নিগমানন্দ কর্তৃক প্রতিষ্ঠিত হয়। এটি বর্তমানে "সারস্বত মঠ" বা "আসাম বঙ্গীয় সারস্বত মঠ" নামে পরিচিত। "শান্তি আশ্রম" এর মূল উদ্দেশ্য স্বামী নিগমানন্দের তিনটি লক্ষ্যকে বাস্তবায়ন করা - সনাতন ধর্ম প্রচার, প্রকৃত শিক্ষার বিস্তার এবং ঈশ্বরের অবতার হিসাবে সর্বজনের সেবা করা।
ইতিহাস
শান্তি আশ্রম স্বামী নিগমানন্দ কর্তৃক সর্বপ্রথম প্রতিষ্ঠিত হয় কুমিল্লার দুর্গাপুরে ১৩১৪ বঙ্গাব্দের অক্ষয় তৃতীয়ায়। এরপর ১৩১৮ বঙ্গাব্দে আশ্রমটি ঢাকার গেণ্ডারিয়ায় স্থানান্তরিত হয়। ১৩১৮ সালের ২৬শে অগ্রহায়ণ সেখানে "শ্রী গৌরাঙ্গ অনাথ নিকেতন" প্রতিষ্ঠিত হয়। এর উদ্দেশ্য ছিল আর্ত, দুস্থ, রোগী ও দরিদ্রদের সেবা করা। "সরুরাম কালিত" নামে নিগমানন্দের একজন অনুসারী তার থেকে অর্থ নিয়ে কোকিলামুখ, যোরহাট, শিবসাগর জেলার "কুমারভেতি ছাপড়ি গ্রামে" ৮০ বিঘার একখণ্ড জমি ক্রয় করেন। এই জমিতেই মঠ প্রতিষ্ঠা করা হয়। ১৩১৯ বঙ্গাব্দের ৭ই বৈশাখ অক্ষয় তৃতীয়ায় নিগমানন্দ স্বয়ং যোরহাটের নিকট কোকিলামুখে জগদ্গুরুর আসন স্থাপন করেন এবং এর নামকরণ করেন "শান্তি আশ্রম"।নিগমানন্দ সাত জন আত্মত্যাগী স্বামী শিষ্যকে সন্ন্যাসদীক্ষা প্রদান করেন। এরা হলেন চিদানন্দ, প্রেমানন্দ, স্বরূপানন্দ, যোগানন্দ, শুদ্ধানন্দ, বোধানন্দ এবং সারদানন্দ। তিনিই এই আশ্রমের নাম রাখেন "সারস্বত মঠ"। ১৩২৫ বঙ্গাব্দ হতে এটি "আসাম বঙ্গীয় সারস্বত মঠ" নামে পরিচিত হয়। নিগমানন্দ শৃঙ্গেরী মঠের অধীনে "সরস্বতী" উপাধির সাথে সংশ্লিষ্ট সন্ন্যাসী হওয়ায় তিনি তার মঠের নাম রাখেন "সারস্বত মঠ"।
ক্লিফ ম্যাকওয়াট
ক্লিফোর্ড অব্রে ম্যাকওয়াট (Cliff McWatt; জন্ম: ১ ফেব্রুয়ারি, ১৯২২ - মৃত্যু: ২০ জুলাই, ১৯৯৭) তৎকালীন ব্রিটিশ গায়ানার জর্জটাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়ে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিংয়ের পাশাপাশি ডানহাতে বোলিং করতেন ক্লিফোর্ড ম্যাকওয়াট নামে পরিচিত ক্লিফ ম্যাকওয়াট।
খেলোয়াড়ী জীবন
১৯৪৩-৪৪ মৌসুম থেকে ১৯৫৬-৫৭ মৌসুম পর্যন্ত ক্লিফ ম্যাকওয়াটের প্রথম-শ্রেণীর খেলোয়াড়ী জীবন চলমান ছিল। ১৯৪৩-৪৪ মৌসুমে ব্রিটিশ গায়ানার পক্ষে খেলেছিলেন। ১৯৫৩-৫৪ মৌসুমে ত্রিনিদাদের বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১২৮ রান তুলেছিলেন। কার্যকরী বামহাতি ব্যাটসম্যান হিসেবে ক্লিফ ম্যাকওয়াটের সুনাম ছিল। এছাড়াও, ক্ষিপ্রগতিসম্পন্ন উইকেট-রক্ষক হিসেবে দলে ভূমিকা রাখার প্রয়াস চালাতেন।
১৯৪৮-৪৯ মৌসুমে ওয়েস্ট ইন্ডিজ দলের সংরক্ষিত উইকেট-রক্ষক হিসেবে ভারত, পাকিস্তান ও সিলন গমন করেছিলেন।
নিয়মিত উইকেট-রক্ষক ক্লাইড ওয়ালকটের আঘাতজনিত কারণে ঘাটতি মোকাবেলায় ক্রিকেট ওয়েস্ট ইন্ডিজ কর্তৃপক্ষ বেশ কয়েকজন উইকেট-রক্ষককে তার স্থলাভিষিক্ত করে। অন্যতম উইকেট-রক্ষক হিসেবে তিনিও এ দায়িত্ব পালনে চেষ্টা চালিয়েছিলেন।
ইংল্যান্ডের মুখোমুখি
১৯৫৩-৫৪ মৌসুমে ইংল্যান্ড দল ওয়েস্ট ইন্ডিজ গমনে আসে। কিংস্টনে অনুষ্ঠিত সিরিজের প্রথম টেস্টে তিনি প্রথমবারের মতো খেলতে নামেন। ৫৪ ও অপরাজিত ৩৬ রান তুলেছিলেন তিনি। তন্মধ্যে, প্রথম ইনিংসে ষষ্ঠ উইকেটে জেরি গোমেজের সাথে ৮৮ রানের জুটি গড়েন। এরপর, দ্বিতীয় ইনিংসে এভারটন উইকসের সাথে নিরবিচ্ছিন্নভাবে ৯০ রান তুলে স্বাগতিক দলকে খুব সহজেই জয় এনে দেন।
৮ নম্বরে ব্যাটিংয়ে নেমে বেশ কিছু কার্যকর রান সংগ্রহে সচেষ্ট হন। তবে, বেশ কয়েকবার আউট হওয়া থেকে বেঁচে যাওয়ার প্রেক্ষিতে একজন লেখক তাকে ‘ম্যাকাট’ নামে আখ্যায়িত করেন। জর্জটাউন টেস্টে তার মৃত্যুর অল্পকিছুদিন আগে মৃত্যুবরণকারী জে. কে. হল্টের সাথে অষ্টম উইকেটে নেমে দলকে ফলো-অন থেকে বাঁচানোর আপ্রাণ প্রয়াস চালান। কিন্তু, জুটির সংগ্রহ ৯৯ থাকা অবস্থায় তিনি রান আউটের শিকার হন। তবে, ক্লিফ ম্যাকওয়াট পরবর্তীকালে উল্লেখ করেছিলেন যে, তিনি প্রায় দুই গজ দূরে ছিলেন। দর্শকেরা আম্পায়ার ব্যাজ মেনজিসের প্রতি লক্ষ্য করে তেড়ে আসে ও খেলায় প্রায় দশ মিনিট বন্ধ ছিল।
পাঁচ টেস্ট নিয়ে গড়া সিরিজের সবকটিতেই তিনি অংশগ্রহণ করেছিলেন। ভারত সফরে ক্লাইড ওয়ালকটের সহকারী ছিলেন। তবে, পরবর্তী পাঁচ বছরের পূর্ব-পর্যন্ত তাকে কোন টেস্টে অংশগ্রহণের সুযোগ দেয়া হয়নি।
অস্ট্রেলিয়ার মুখোমুখি
এক বছর পর আরেকটি টেস্টে অস্ট্রেলিয়ার মুখোমুখি হন। ১৯৫৪-৫৫ মৌসুমে অস্ট্রেলিয়া দল ওয়েস্ট ইন্ডিজ গমনে আসে। পরবর্তী মৌসুমে অস্ট্রেলিয়ার বিপক্ষে সিরিজের দ্বিতীয় টেস্টে আলফ্রেড বিন্স তার স্থলাভিষিক্ত হন ও তৃতীয় টেস্টে ক্লেয়ারমন্ট দেপিয়াজা অংশ নেন।
এভাবেই তার টেস্ট খেলোয়াড়ী জীবনের সমাপ্তি ঘটে।
ব্যক্তিগত জীবন
১৯৮৬ সালে কানাডায় অভিবাসিত হন। কানাডায় অভিবাসিত হলেও খেলার প্রতি তার দুর্নিবার আকর্ষণ লক্ষ্য করা যায়। সেখানে সড়ক দূর্ঘটনায় গুরুতর আহত হন। অতঃপর, ২০ জুলাই, ১৯৯৭ তারিখে ৭৫ বছর বয়সে কানাডার অটোয়া এলাকায় ক্লিফ ম্যাকওয়াটের জীবনাবসান ঘটে।
এসএইচএ-১
তথ্যগুপ্তিবিদ্যায়, এসএইচএ-১ (সিকিউর হ্যাশ অ্যালগরিদম-১) একটি ক্রিপ্টোগ্রাফিক হ্যাশ ফাংশন যা যেকোন তথ্য গ্রহণ করে এবং ১৬০ বিট (২০ বাইট) এর একটি হ্যাশ মান (মেসেজ ডাইজেস্ট বা বার্তা সারাংশ) প্রদান করে। নির্গত মানটিকে সাধারণত ৪০ অঙ্কের ষষ্ঠদশমিক সংখ্যা হিসেবে দেখানো হয়। এটি যুক্তরাষ্ট্রের জাতীয় নিরাপত্তা সংস্থার উদ্ভাবিত, এবং যুক্তরাষ্ট্রীয় তথ্য প্রক্রিয়াকরণের জন্য গৃহীত একটি আদর্শ নীতি ।
২০০৫ হতে এসএইচএ-১ ক্ষমতাসম্পন্ন প্রতিপক্ষের বিরুদ্ধে অনিরাপদ বলে ধরা হচ্ছে এবং ২০১০ হতে শুরু করে অনেক প্রতিষ্ঠান একে এসএইচএ-২ বা এসএইচএ-৩ দ্বারা প্রতিস্থাপনের পরামর্শ দিচ্ছে । মাইক্রোসফট, গুগল, অ্যাপল এবং মজিলা প্রত্যেকে ঘোষণা করেছে যে ২০১৭ সালের মধ্যে তাদের নিজ নিজ ব্রাউজারগুলো এসএইচএ-১ ভিত্তিক এসএসএল সার্টিফিকেট গ্রহণ করা বন্ধ করে দেবে      ।
২০১৭ সালে সিডব্লিউআই আমস্টারডাম ও গুগল ঘোষণা করে যে তারা এসএইচএ-১ এর বিরুদ্ধে সাংঘর্ষিক আক্রমণ চালাতে সক্ষম হয়েছে, এবং প্রমাণস্বরুপ একই এসএইচএ-১ হ্যাশ সম্পন্ন দুটি ভিন্ন পিডিএফ ফাইল প্রকাশ করে ।
উদ্ভাবন
[[File:SHA-1.svg|thumbnail|right|300px|এসএইচএ-১ সংক্ষেপন ফাংশনের একটি ধাপ:
A, B, C, D এবং E এক-একটি ৩২-বিটের দশাবাচক ওয়ার্ড;
F একটি পরিবর্তনশীল অরৈখিক ফাংশন;
n চিহ্নিত করে বামদিকে বিটের n-ধাপ আবর্তন;
n প্রতিটি ক্রিয়ায় পরিবর্তিত হয়;
Wt, t-তম চক্রের প্রসারিত বার্তার ওয়ার্ড;
Kt, t-তম চক্রের চক্র ধ্রুবক;
চিহ্নিত করে যোজন ভাগশেষ ২৩২।]]
যুক্তরাষ্ট্রের সরকারের নিরাপত্তামূলক ক্যাপস্টোন প্রকল্পের আওতায় এসএইচএ-১ উদ্ভাবিত হয়েছিল । অ্যালগোরিদমটির প্রাথমিক বিবরণী প্রকাশিত হয় ১৯৯৩ সালে যুক্তরাষ্ট্র সরকারের মান প্রণয়ন সংস্থা এনআইএসটি কর্তৃক, নিরাপদ হ্যাশ আদর্শ এফআইপিএস পিইউবি-১৮০ শিরোনামে  । এই সংস্করণ বর্তমানে এসএইচএ-০ নামে পরিচিত। প্রকাশনার অনতিকালের মধ্যেই এনএসএ এটি প্রত্যাহার করে নেয়, এবং পরবর্তী সংশোধিত সংস্করণ দ্বারা প্রতিস্থাপিত করে, যা ১৯৯৫ সালে এফআইপিএস পিইউবি-১৮০-১ এর অধীনে প্রকাশিত। এই সংশোধিত সংস্করণটিই এসএইচএ-১ নামাঙ্কিত। এসএইচএ-১ এবং এসএইচএ-০ এর মধ্যে পার্থক্য হল সংক্ষেপণ ফাংশনের বার্তা তালিকায় একটিমাত্র বিট আবর্তনে। এনএসএ এর মতে, এই পরিবর্তনের মাধ্যমে মৌলিক অ্যালগরিদমটির নিরাপত্তাজনিত একটি ত্রুটি দূর করা হয়েছে, কিন্তু এর অতিরিক্ত কোন ব্যাখ্যা পাওয়া যায় না। অবশ্য এসএইচএ-১ প্রকাশের পূর্বেই এসএইচএ-০ এর নিরাপত্তা বিপন্নকারী বিভিন্ন উন্মুক্ত কৌশল আবিষ্কৃত হয়েছিল।
তথ্যগুপ্তিবিদ্যা
যুক্তরাষ্ট্র সরকারের কিছু সফটওয়্যার প্রযুক্তিতে সংবেদনশীল তথ্যের নিরাপত্তার জন্য এসএইচএ-১ এবং এসএইচএ-১ এর ব্যবহারের আইনি বাধ্যবাধকতা ছিল, এমনকি অন্যান্য তথ্যগুপ্তকারী অ্যালগরিদম ও যোগাযোগবিধির অভ্যন্তরেও। এফআইপিএস পিইউবি-১৮০-১ ব্যক্তিগত ও ব্যবসায়িক প্রতিষ্ঠানসমূহকে এসএইচএ-১ ব্যবহারের উৎসাহ দেয়। তবে নিরাপত্তা ঝুঁকি প্রকাশিত হওয়ার পর সরকারী কাজে এসএইচএ-১ এর ব্যবহার কমিয়ে আনা হচ্ছে; এনআইএসটির বক্তব্যে, "যুক্তরাষ্ট্রীয় সংস্থাসমূহের ... সংঘর্ষ প্রতিরোধক্ষমতা প্রয়োজন এরকম ক্ষেত্রে যত দ্রুত সম্ভব এসএইচএ-১ ব্যবহার বন্ধ করা অত্যাবশ্যক... এবং ২০১০ এর পর হতে এসব ক্ষেত্রে অবশ্যই এসএইচএ-২ গোত্রীয় হ্যাশ ফাংশন ব্যবহার করা দরকার।" (গুরুত্ব মূল উক্তিতে উপস্থিত) । যদিও পরবর্তীতে এই আবশ্যকতা শিথিল করা হয় ।
নিরাপদ হ্যাশ অ্যালগরিদমের প্রকাশনার পেছনে একটি প্রধান প্রণোদনা ছিল ডিজিটাল সাঙ্কেতিক আদর্শ (ডিইএস), যাতে এটি অন্তর্ভুক্ত হয়েছে।
এসএইচএসিএএল (SHACAL) ব্লক সাঙ্কেতিকলিপির ভিত্তি হিসেবে এসএইচএ হ্যাশ ফাংশনসমূহ ব্যবহৃত হয়েছে।
তথ্যের শুদ্ধতা
সংস্করণ নিয়ন্ত্রণ প্রযুক্তি যেমন গিট, মার্কুরিয়াল ও মোনোটোন এসএইচএ-১ ব্যবহার করে, তবে নিরাপত্তার উদ্দেশ্যে নয়, নির্দিষ্ট সংস্করণ চিহ্নিত করা ও তথ্যের কোন পরিবর্তন হয়নি তা নিশ্চিত করার জন্য। লিনাস টরভাল্ডস গিটের সম্পর্কে বলেন:
ক্রিপ্টোবিশ্লেষণ ও যাচাই
২০০৫ সালে তথ্যগুপ্তিবিদগণ শিয়াইউন ওয়াং, ইয়িকুন লিসা য়িন, এবং হংবো ইয়ু, এসএইচ-০ এর সংঘর্ষ জোড় আবিষ্কার করেন এবং এমন কিছু অ্যালগরিদম পান যার মাধ্যমে এসএইচএ-১ এর জন্য ২৮০ ধাপের অনেক আগেই সংঘর্ষ জোড় বের করা সম্ভব ।
ব্যবহারিক নিরাপত্তার জন্য এসব নতুন আক্রমণের একটা বড় আশঙ্কার ব্যাপার হচ্ছে এর মধ্য দিয়ে আরও কার্যকর আক্রমণ আবিষ্কারের পথ সুগম হয়। এই আশঙ্কার সত্যতা এখনও প্রমাণিতব্য, তবে অধিক শক্তিশালী হ্যাশ ব্যবহার করা সমীচীন বলে মনে করা হয়। ক্রিপ্টোগ্রাফিক হ্যাশের ব্যবহার হয় এমন কিছু ক্ষেত্রে, যেমন, পাসওয়ার্ড ভান্ডার, সংঘর্ষ আক্রমণে সামান্যই ক্ষতিগ্রস্ত হয়। কোন অ্যাকাউন্টের পাসওয়ার্ড গঠন করতে হলে প্রিইমেজ আক্রমণ করতে হয়, এবং আসল পাসওয়ার্ডটির হ্যাশও দরকার হয়, যা নগণ্য নাও হতে পারে। এসব আক্রমণে পাসওয়ার্ডের সাঙ্কেতীকিকরণ নাকচ করতে পারার সম্ভাবনা নেই। (তবে উল্লেখ্য যে একটি শক্তিশালী পাসওয়ার্ড হ্যাশও দূর্বল মূল পাসওয়ার্ডের বিরুদ্ধে ব্রুট ফোর্স আক্রমণ প্রতিরোধ করতে পারে না।)
ডিজিটাল নথিপত্রের স্বাক্ষরের ক্ষেত্রে, কোন বিদ্যমান নথি থেকে আক্রমণকারী স্বাক্ষরটি নকল করতে পারে না। আক্রমণকারীর একজোড়া নথি তৈরি করতে হয়, একটি স্বাভাবিক ও অপরটি বিপজ্জনক, এবং গোপন চাবির বাহককে দিয়ে স্বাভাবিক নথিটি স্বাক্ষর করিয়ে নিতে হয়। অনেক বাস্তব ব্যবহারিক ক্ষেত্রে এই পদ্ধতি সম্ভব হতে পারে; ২০০৮ এর শেষ পর্যন্ত এমডি৫ সংঘর্ষ কাজে লাগিয়ে নকল টিএলএস সনদ তৈরি করা সম্ভব ছিল ।
অ্যালগরিদমগুলোর ব্লকভিত্তিক ও পুনরাবৃত্তিক বৈশিষ্ট্য এবং বাড়তি চূড়ান্ত ধাপের অনুপস্থিতির কারণে, সব এসএইচএ ফাংশনই (এসএইচএ-৩ ব্যতীত ) দৈর্ঘ্য সম্প্রসারণ আক্রমণ ও আংশিক-বার্তা সংঘর্ষ আক্রমণের প্রতি দূর্বল । এসব আক্রমণ পদ্ধতি ব্যবহার করে বার্তা নকল করার জন্য প্রয়োজন কেবল একটি চাবি-নির্ভর হ্যাশ—SHA(বার্তা চাবি) অথবা SHA(চাবি বার্তা)—এবং চাবি না জানা থাকলেও বার্তাটি দীর্ঘায়িত করে পুনরায় হ্যাশ গঠন করা। এধরনের আক্রমণ প্রতিহত করার একটি সহজ উপায় হল দুইবার হ্যাশ গঠন করা: SHAd(বার্তা) = SHA(SHA(0b বার্তা)) (0b, শূন্য ব্লক, এর দৈর্ঘ্য হ্যাশ ফাংশনের ব্লক আকারের সমান)।
আক্রমণ
২০০৫ এর শুরুর দিকে, রিয়েমেন এবং অসওয়াল্ড এসএইচএ-১ এর সংক্ষিপ্ত সংস্করণ—৮০ চক্রের পরিবর্তে ৫৩ চক্র বিশিষ্ট—এর বিরুদ্ধে একটি আক্রমণ প্রকাশ করেন যা ২৮০ ধাপের চেয়ে কমেই হ্যাশ সংঘর্ষ পায় ।
২০০৫ এর ফেব্রুয়ারিতে, শিয়াইউন ওয়াং, ইয়িকুন লিসা য়িন, এবং হংবো ইয়ু এর একটি আক্রমণ ঘোষিত হয় । যা এসএইচএ-১ এর সম্পূর্ণ সংস্করণের বিপরীতে সংঘর্ষ খুঁজে পেতে সক্ষম, ২৬৯ এর কম ধাপেই ।(ব্রুট ফোর্স খোঁজের জন্য ২৮০ ধাপের প্রয়োজন।)
আবিষ্কারকদের লেখায়: "বিশেষত, আমাদের বিশ্লেষণের ভিত্তি হচ্ছে এসএইচএ-০ এর বিরুদ্ধে প্রথম পার্থক্যমূলক পথ আক্রমণ এবং প্রায়-সংঘর্ষ আক্রমণ, একাধিক খণ্ডের সংঘর্ষ কৌশল, এবং এমডি৫ এর সংঘর্ষ সন্ধানে ব্যবহৃত বার্তা পরিবর্তন প্রক্রিয়া। এই গুরুত্বপূর্ণ কৌশলগুলো ছাড়া এসএইচএ-১ এর নিরাপত্তা ভাঙা সম্ভব হত না" । লেখকগণ ৫৩-চক্রিক এসএইচএ-১ এর জন্য হ্যাশ সংঘর্ষ উপস্থাপন করেন, যা ২৩৩ ধাপের ভিতরে পাওয়া যায়. ২০০৫ এর অগাস্টে ক্রিপ্টো সম্মেলনে সম্পূর্ণ আক্রমণের বিবরণ প্রকাশিত হয়েছিল।
একটি সাক্ষাৎকারে য়িন বলেন, "সহজ কথায়, আমরা প্রধাণত দুটি দুর্বলতা কাজে লাগাই: প্রথমত, ফাইলের প্রাক-প্রক্রিয়াকরণ ধাপটি যথেষ্ট জটিল নয়; দ্বিতীয়ত, প্রথম ২০টি চক্রের কিছু গাণিতিক প্রণালীতে অনাকাঙ্খিত নিরাপত্তা ঝুঁকি বিদ্যমান" ।
২০০৫ এর ১৭ অগাস্ট ক্রিপ্টো ২০০৫ রাম্প পর্বে, শিয়াইউন ওয়াং, এন্ড্রু ইয়াও এবং ফ্রান্সেস ইয়াও এর পক্ষে সম্পূুর্ণ এসএইচএ-১ এর আক্রমণের একটি উন্নত সংস্করণ প্রকাশিত হয় যা সংঘর্ষ প্রাপ্তির জটিলতা ২৬৩তে নামিয়ে আনে ২০০৭ এর ১৮ ডিসেম্বর, মার্টিন কশরান এটির ব্যাখ্যা ও যাচাই করেন ।
ক্রিপ্টো ২০০৬ রাম্প পর্বে, ক্রিস্টোফ ডি ক্যানিয়ার ও ক্রিস্টিয়ান রাখবার্জার এসএইচএ-১ এর বিরুদ্ধে এমন একটি আক্রমণ আবিষ্কারের দাবি করেন যাতে আক্রমণকারীর পক্ষে মূল বার্তার কিছু অংশ বাছাই করে নেয়া সম্ভব। ।
২০০৮ সালে, স্তেফান মানুয়েল একটি আক্রমণ পদ্ধতি প্রকাশ করেন যার আনুমানিক তত্ত্বীয় জটিলতা ২৫১ থেকে ২৫৭ । তবে তিনি তার দাবি প্রত্যাহার করেন যখন আবিষ্কৃত হয় যে, আঞ্চলিক সংঘর্ষ পথগুলো স্বাধীন নয়, এবং পরিশেষে তার কাজের পূর্বেই উন্মুক্ত ছিল এমন একটি ক্ষুদ্রতম সংঘর্ষ উপাত্তের মান উল্লেখ করেন ।
ক্যামেরন ম্যাকডোনাল্ড, ফিলিপ হকস এবং যোসেফ পাইপ্রাজিক, ইউরোক্রিপ্ট ২০০৯ এর রাম্প পর্বে একটি হ্যাশ সংঘর্ষ আক্রমণ উপস্থাপন করেন যার জটিলতা ২৫২ ধাপের বলে দাবি করা হয় অবশ্য এর প্রাসঙ্গিক গবেষণাপত্র, "এসএইচএ-১ এর জন্য O(২৫২) জটিলতার পার্থক্যমূলক পথ" প্রত্যাহার করে নেয়া হয়েছে কারণ লেখকগণ আবিষ্কার করেছৈন যে তাদের অনুমান ত্রুটিপূর্ণ ছিল ।
এসএইচএ-১ এর বিরুদ্ধে মার্ক স্টিভেনস একটি আক্রমণ পরিচালনা করেন যাতে একটি হ্যাশ উন্মোচন করার জন্য ক্লাউড সার্ভার থেকে প্রায় ইউএস$২.৭৭মিলিয়ন মূল্যের সিপিইউ শক্তি খরচ হয়েছে । স্টিভেনস এই আক্রমণটি তৈরি করেন হ্যাশক্ল্যাশ নামক একটি প্রকল্পের মধ্যে, পার্থক্যমূলক পথ আক্রমণের প্রয়োগ করে। ২০১০ এর ৮ নভেম্বর, তিনি দাবি করেন যে সম্পূর্ণ এসএইচএ-১ এর বিপরীতে একটি ব্যবহারযোগ্য প্রায়-সংঘর্ষ আক্রমণ আবিষ্কার করেছেন যার জটিলতা ২৫৭.৫। তিনি আন্দাজ করেন যে এটিকে ২৬১ জটিলতার পুর্ণ-সংঘর্ষ আক্রমণে রূপান্তর করা সম্ভব।
এসএইচএপেনিং (SHApenning)
এ, মার্ক স্টিভেন্স, পিয়েরে কার্পমান, এবং থমাস পেরিন, এসএইচএ-১ ফাংশনের সংক্ষেপণ ফাংশনের বিপরীতে একটি ঐচ্ছিক প্রারম্ভিক মানভিত্তিক (freestart) সংঘর্ষ আক্রমণ প্রকাশ করেন যাতে মাত্র ২৫৭ ধাপ প্রয়োজন। এটি সরাসরি সম্পূর্ণ এসএইচএ-১ হ্যাশ ফাংশনের বিপরীতে সংঘর্ষে পরিণত হয় না (কারণ সেক্ষেত্রে আক্রমণকারী প্রারম্ভিক মান বা দশা ঐচ্ছিকভাবে নির্ধারণ করতে পারে না), তবে এসএইচএ-১ এর নিরাপত্তার দাবিকে খাটো করে দেয়। বিশেষত, এই প্রথমবার সম্পূর্ণ এসএইচএ-১ এর বিরুদ্ধে কোন আক্রমণ প্রদর্শিত হয়েছিল; পূর্ববর্তী আক্রমণসমূহ বাস্তবে চালানো তার আবিষ্কারকদের জন্য অতি ব্যয়বহুল ছিল।‌ আবিষ্কারকগণ এসএইচএ-১ এর ক্রিপ্টোবিশ্লেষণে তাদের এই যুগান্তকারী সাফল্যের নাম দেন এসএইচএপেনিং, The SHAppening.
এই পদ্ধতিটি আবিষ্কারকদের পূর্ববর্তী কাজ, ও জ্যো এবং পেরিনের বিকল্প-পথ (বা বুমেরাং) গতিবৃদ্ধি কৌশলের ভিত্তিতে গঠিত। আক্রমণটি চালানোর জন্য এনভিডিয়ার উচ্চক্ষমতাসম্পন্ন/সাশ্রয়ী জিপিইউ ব্যবহৃত হয়েছিল। মোট ৬৪টি গ্রাফিক্স কার্ডের সমন্বয়ে গঠিত ১৬-নোডের প্রসেসিংগুচ্ছে সংঘর্ষটি পাওয়া গিয়েছিল। আবিষ্কারকগণ আন্দাজ করেন যে, আমাজনের ইসি২-তে ইউএস$২,০০০ ব্যয়ে জিপিইউ সময় ভাড়া করে তাদের সমকক্ষ সংঘর্ষ পাওয়া সম্ভব।
আবিষ্কারকরা আরও অনুমান করেন যে, আক্রমণটির প্রকাশকালে সম্পূর্ণ এসএইচএ-১ হ্যাশের বিপরীতে সংঘর্ষ উৎপাদনের জন্য ইউএস$ ৭৫হাজার থেকে ইউএস$ ১লক্ষ ২০ হাজার খরচের ইসি২ জিপিইউ/সিপিইউ সময়ই যথেষ্ট, যা সন্ত্রাসী সংগঠন এবং জাতীয় গোয়েন্দা সংস্থাগুলোর বাজেটে সহজলভ্য। এ কারণে তারা পরামর্শ দেন যত দ্রুত সম্ভব এসএইচএ-১ প্রচলন বন্ধ করা উচিত ।
এসএইচএটার্‌ড (SHAttered) – প্রথম উন্মোচিত সংঘর্ষ
২০১৭ সালের ২৩ ফেব্রুয়ারি, সিডব্লিউআই এবং গুগল এসএইচএটার্‌ড (SHAttered) আক্রমণের ঘোষণা দেয়, যার মাধ্যমে তারা একই হ্যাশসম্পন্ন দুটি ভিন্ন পিডিএফ ফাইল তৈরি করে, প্রায় ২৬৩.১ এসএইচএ-১ ধাপের মধ্যে। এ আক্রমণ ব্রুট ফোর্স ব্যবহার করে জন্মদিন আক্রমণ পদ্ধতিতে এসএইচএ-১ সংঘর্ষ সন্ধান (যাতে প্রায় ২৮০ টি ধাপ প্রয়োজন) এর চেয়ে প্রায় ১০০,০০০ গুণ দ্রুততর। এই আক্রমণের জন্য প্রয়োজন হয়েছিল "৬,৫০০ বছরব্যাপী একক-সিপিইউ এবং ১১০ বছরব্যাপী একক-জিপিইউএর কার্যকারিতার সমতুল্য হিসাবক্ষমতা" ।
এসএইচএ-০
ক্রিপ্টো (CRYPTO) ৯৮-তে, দুজন ফ্রেঞ্চ গবেষক, ফ্লোর‌েন্ত শ্যাবা এবং আন্তন জ্যো, এসএইচএ-০ এর বিরুদ্ধে একটি আক্রমণ প্রকাশ করেন: যার মাধ্যমে ২৬১ ধাপের মধ্যে হ্যাশ সংঘর্ষ পাওয়া যায়, যা সম-আকারের আদর্শ হ্যাশ ফাংশনের প্রয়োজনীয় ২৮০ চেয়ে অনেক কম ।
২০০৪ সালে, বিহাম এবং চেন এসএইচএ-০ এর আংশিক-সংঘর্ষ আবিষ্কার করেন—দুটি ভিন্ন বার্তা যাদের হ্যাশ প্রায় একই; এ ক্ষেত্রে, ১৬০ বিটের ভেতর ১৪২ বিট সমান ছিল। এঁরা এসএইচএ-০ এর ৮০ চক্র থেকে কমে ৬২ চক্রের মধ্যেই পূর্ণ সংঘর্ষ খুঁজে পান ।
পরবর্তীতে, ২০০৪ এর ১২ অগাস্ট, জ্যো, ক্যারিবয়াত, লেম্যুয়েত, এবং হ্যালবি সম্পূর্ণ এসএইচএ-০ এর সংঘর্ষ আবিষ্কারের ঘোষণা দেন। যা শ্যাবা এবং জ্যো এর আক্রমণের সরলীকরণ থেকে প্রাপ্ত। সংঘর্ষটি আবিষ্কারের জটিলতা ছিল ২৫১ এবং ২৫৬টি ইটানিয়াম ২ প্রসেসর সম্পন্ন সুপারকম্পিউটারের প্রায় ৮০,০০০ প্রসেসর-ঘণ্টা ব্যয় হয়েছিল (কম্পিউটারটি অবিরাম ১৩-দিন চালানোর সমতুল্য)।
২০০৫ এর ফেব্রুয়ারিতে, শিয়াইউন ওয়াং, ইয়িকুন লিসা য়িন, এবং হংবো ইয়ু এসএইচএ-০ এর বিরুদ্ধে আরও একটি আক্রমণের ঘোষণা দেন যা ২৩৯ ধাপের মধ্যেই সংঘর্ষ খুঁজে পায় ।
২০০৮ সালে বুমেরাং আক্রমণ নির্ভর আরও একটি আক্রমণ এসএইচএ-০ এর সংঘর্ষ খুঁজে পাবার জটিলতা ২৩৩.৬ ধাপে নামিয়ে আনে, যা একটি সাধারণ মানের কম্পিউটারে আনুমানিক ১ ঘণ্টায় সম্পন্ন হবে ।
এসএইচএ-০ এর ফলাফলের আলোকে, কিছু বিশেষজ্ঞ মতপ্রকাশ করেন যে আধুনিক তথ্যগুপ্তিব্যবস্থায় এসএইচএ-১ এর ব্যবহার পুনর্বিবেচনা করা প্রয়োজন। ক্রিপ্টো ২০০৪ এর ফলাফল প্রকাশের পর এনআইএসটি ঘোষণা দেয় যে তারা ২০১০ এর মধ্যে এসএইচএ-২ হ্যাশকে অগ্রাধিকার দিয়ে এসএইচএ-১ এর ব্যবহার ধীরে ধীরে বন্ধ করে দিতে পরিকল্প ।
প্রাতিষ্ঠানিক যাচাই
এফআইপিএস-স্বীকৃত সকল নিরাপত্তা ফাংশনের প্রয়োগের প্রাতিষ্ঠানিক যাচাই করার জন্য রয়েছে সিএমভিপি কার্যক্রম, যা এনআইএসটি এবং যোগাযোগ নিরাপত্তা প্রতিষ্ঠান (সিএসই) কর্তৃক পরিচালিত। অপ্রাতিষ্ঠানিক যাচাই এর জন্য অতি উচ্চ সংখ্যক পরীক্ষামূলক তথ্য উৎপাদনকারী একটি প্যাকেজ এফআইপিএস এর ওয়েবসাইটে অবমুক্ত করা আছে; তবে এর প্রাপ্ত যাচাইয়ের ফলাফল প্রাতিষ্ঠানিক সিএমভিপি কার্যক্রমের ফলাফলকে প্রতিস্থাপন করে না, কিছু কিছু ক্ষেত্রে যার আইনি বাধ্যবাধকতা পর্যন্ত রয়েছে।
২০১৩ এর ডিসেম্বর পর্যন্ত, এসএইচএ-১ এর ২০০০ এরও অধিক যাচাইকৃত প্রয়োগ রয়েছে, যার মধ্যে ১৪টি, ৮ এর গুণনীয়ক নয়, এমন দৈর্ঘ্যের বার্তা প্রক্রিয়াকরণ করতে সক্ষম (এসএইচএস যাচাই তালিকা দেখুন)।
হ্যাশের উদাহরণ
ষষ্ঠদশমিক এবং বেজ৬৪-এ দ্বিমিক থেকে আসকি এনকোডিংয়ে এসএইচএ-১ বার্তা সারাংশের উদাহরণ:
SHA1("সকল দেশের রা সে যে আমার জন্মভূমি') ষষ্ঠদশমিক: 06b0a868580d00bf80322cac8519e6745f95bf0d দ্বিমিক থেকে আসকি এনকোডিংয়ের বেজ৬৪: BrCoaFgNAL8/MiysPxnmdF8/vw0=
মূল বার্তার খুব সামান্য কোন পরিবর্তনেও হ্যাশের অনেক বিটের পরিবর্তনের অতি উচ্চ সম্ভাবনা তৈরি হয় (তুষারধ্বস ইফেক্টের প্রভাবে)। যেমন,  শব্দটিতে   কে   তে পরিবর্তন করায় হ্যাশের ১৬০ বিটের মধ্যে ১৫২ বিটই ভিন্ন হয়ে যায়:
SHA1("সকল দেশের রা সে যে আমার জন্মভূমি") ষষ্ঠদশমিক: b2 দ্বিমিক থেকে আসকি এনকোডিংয়ের বেজ৬৪: 0DoNNj9RW74fQhc/LVzJPT/J+ck=
শুন্য দৈর্ঘ্যের বার্তার হ্যাশ:
এসএইচএ-১ এর খসড়া কোড
এসএইচএ-১ অ্যালগরিদমের খসড়া কোড এখানে দেখানো হচ্ছে: টীকা ১: সব চলক চিহ্নবিহীন ৩২-বিটের মান এবং হিসাবনিকাশকালে ভাগশেষ ২৩২ অধিক্রমণ করে, ব্যতিক্রম: ml, বার্তার দৈর্ঘ্য, যা ৬৪-বিটের মান, এবং hh, বার্তা সারাংশ, যা ১৬০-বিটের মান। টীকা ২: সব ধ্রুবক বিগ-এন্ডিয়ান। অর্থাৎ প্রতিটি ওয়ার্ডে গুরুতর বাইটটি সর্ববামে অবস্থিত হয় চলক মানগুলোর সূচনা: h0 = 0x67452301 h1 = 0xEFCDAB89 h2 = 0x98BADCFE h3 = 0x10325476 h4 = 0xC3D2E1F0 ml = message length in bits প্রাক-প্রক্রিয়াকরণ: append the bit '1' to the message যেমন, যদি বার্তার দৈর্ঘ্য ৮ বিটের গুননীয়ক হয়, তবে 0x80 যোগ করে append 0 ≤ k < 512 bits '0', such that the resulting message length in bits is congruent to −64 ≡ 448 (mod 512) append ml as a 64-bit big-endian integer ফলে মোট দৈর্ঘ্য ৫১২ বিটের গুণনীয়ক বার্তাটিকে ক্রমানুসারে ৫১২-বিটের খণ্ডে ভাগ করে প্রক্রিয়াকরণ: break message into 512-bit chunks for each chunk break chunk into sixteen 32-bit big-endian words w[i], 0 ≤ i ≤ 15 ১৬টি ৩২-বিট ওয়ার্ডকে আশিটি ৩২-বিট ওয়ার্ডে বর্ধিত করা: for i from 16 to 79 w[i] = (w[i-3] xor w[i-8] xor w[i-14] xor w[i-16]) leftrotate 1 বর্তমান খণ্ডের জন্য হ্যাশগুলোর প্রারম্ভিক মান: a = h0    b = h1     c = h2     d = h3     e = h4     মূল চক্র: for i from 0 to 79 if 0 ≤ i ≤ 19 then f = (b and c) or ((not b) and d)            k = 0x5A827999 else if 20 ≤ i ≤ 39 f = b xor c xor d            k = 0x6ED9EBA1 else if 40 ≤ i ≤ 59 f = (b and c) or (b and d) or (c and d)             k = 0x8F1BBCDC else if 60 ≤ i ≤ 79 f = b xor c xor d            k = 0xCA62C1D6 temp = (a leftrotate 5) + f + e + k + w[i] e = d        d = c         c = b leftrotate 30 b = a        a = temp এ পর্যন্ত প্রাপ্ত ফলের সাথে বর্তমান খণ্ডের হ্যাশ সংযোজন: h0 = h0 + a    h1 = h1 + b      h2 = h2 + c     h3 = h3 + d     h4 = h4 + e ১৬০-বিট এর মান হিসেবে চূড়ান্ত হ্যাশ (big-endian) গঠন: hh = (h0 leftshift 128) or (h1 leftshift 96) or (h2 leftshift 64) or (h3 leftshift 32) or h4
এখানে  হল বার্তা সারাংশ, যা ষষ্ঠদশমিক পদ্ধতিতে দেখানো যায়, তবে প্রায়ই দ্বিমিক থেকে আসকি এর বেজ৬৪ এনকোডিংয়ে লেখা হয়।
ধ্রুবক রাশিগুলো চাতুর্যবিহীন সংখ্যা হিসেবে বাছাই করা: চারটি চক্র ধ্রুবক  হল ২, ৩, ৫ ও ১০ এর বর্গমূলের ২৩০ গুণ। প্রথম চারটি প্রারম্ভিক মান,   থেকে , ওই একই রাশিগুলোর এমডি৫ হ্যাশ, এবং পঞ্চম   মানটিও একই ধরনের।
এফআইপিএস পিইউবি ১৮০-১ এ দেখানো পদ্ধতির পরিবর্তে নিম্নোক্ত সমীকরণগুলো ব্যবহার করেও মূল চক্রে  এর মান নির্ধারণ করা সম্ভব:
‌c এবং d এর মধ্যে বিট-ভিত্তিক বাছাই, b দ্বারা নিয়ন্ত্রিত। (0 ≤ i ≤ 19): f = d xor (b and (c xor d))                (বিকল্প ১) (0 ≤ i ≤ 19): f = (b and c) xor ((not b) and d)          (বিকল্প ২) (0 ≤ i ≤ 19): f = (b and c) + ((not b) and d)            (বিকল্প ৩) (0 ≤ i ≤ 19): f = vec_sel(d, c, b)                       (বিকল্প ৪) বিট-ভিত্তিক গরিষ্ঠতা ফাংশন। (40 ≤ i ≤ 59): f = (b and c) or (d and (b or c))         (বিকল্প ১) (40 ≤ i ≤ 59): f = (b and c) or (d and (b xor c))        (বিকল্প ২) (40 ≤ i ≤ 59): f = (b and c) + (d and (b xor c))         (বিকল্প ৩) (40 ≤ i ≤ 59): f = (b and c) xor (b and d) xor (c and d) (বিকল্প ৪) (40 ≤ i ≤ 59): f = vec_sel(c, b, c xor d)                (বিকল্প ৫)
এটিও দেখানো হয়েছে যে ৩২–৭৯ তম চক্রে এই হিসাবটি:
w[i] = (w[i-3] xor w[i-8] xor w[i-14] xor w[i-16]) leftrotate 1
এভাবেও করা যায়:
w[i] = (w[i-6] xor w[i-16] xor w[i-28] xor w[i-32]) leftrotate 2
এই পরিবর্তন সব মানগুলোকে ৬৪-বিটে সারিবদ্ধ রাখে এবং  এর নির্ভরশীলতা তুলে নেয়, ফলে অ্যালগরিদমটিকে ৪টি সমতুল্য এক্স৮৬ এসএসই প্রক্রিয়ার ভেক্টর দৈর্ঘ্য সম্পন্ন অধিক কার্যকর এসআইএমডি রুপায়ণ করা সম্ভব হয়।
এসএইচএ ফাংশনসমূহের তুলনা
নিচের সারণীতে আভ্যন্তরীণ দশা বলতে প্রতিটি তথ্য সারির সংক্ষেপণের পর "আভ্যন্তরীণ হ্যাশের সমষ্টি" বোঝায়।
উল্লেখ্য, কর্মক্ষমতা কেবল অ্যালগরিদম নয়, নির্দিষ্ট প্রয়োগ ও ব্যবহৃত হার্ডওয়্যারের ওপরও নির্ভর করে। ওপেনএসএসএল সফটওয়্যার প্রোগ্রামে অন্তর্ভুক্ত একটি  কমান্ড আছে, যা ব্যবহারকারীর কম্পিউটারে বিভিন্ন অ্যালগরিদমগুল‌োর কর্মক্ষমতার মাত্রা নির্ণয় করতে পারে।
মুফতি ফয়জুল্লাহ
জীবনী
তিনি ১৮৯০ সালে চট্টগ্রাম জেলার হাটহাজারী থানাধীন মেখল গ্রামে জন্মগ্রহণ করেন। তার পিতা মুন্সি হেদায়েত আলী ও মাতা রহীমুন্নেসা। তিনি হাটহাজারী মাদ্রাসার প্রথম দিকের ছাত্র। হাটহাজারী মাদ্রাসায় শিক্ষা সমাপ্ত করার পর তিনি উচ্চতর শিক্ষার উদ্দেশ্যে ১৯১২ সালে দারুল উলুম দেওবন্দ গমন করেন। তিনি সেখানে আড়াই বছর অধ্যয়ন করেন। তার শিক্ষকদের মধ্যে রয়েছেন: আনোয়ার শাহ কাশ্মীরি ও আজিজুর রহমান উসমানি। ১৯১৫ সালে স্বদেশ প্রত্যাবর্তন করে তিনি দারুল উলুম হাটহাজারীর শিক্ষক হিসেবে নিয়োগ লাভ করেন। পর্যায়ক্রমে তিনি হাটহাজারী মাদ্রাসার প্রধান মুফতি পদে অধিষ্ঠিত হন। ১৯৩৪ সালে আসহাবে সুফ্ফার আদলে তিনি মেখল মাদ্রাসা প্রতিষ্ঠা করেন। আমৃত্যু এই মাদ্রাসা পরিচালনার সাথে জড়িত ছিলেন। ফতোয়া দানে অভিজ্ঞতার কারণে তিনি "মুফতিয়ে আযম" উপাধিতে ভূষিত হন। তিনি ১৯৭৬ সালে মৃত্যুবরণ করেন।
প্রকাশনা
থাম্ব|ফয়জুল কালামের প্রচ্ছদ তিনি আরবি, ফার্সি ও উর্দুতে প্রায় ১০০টি গ্রন্থ রচনা করেছেন। ছাত্রজীবনে তার কিছু রচনা হারিয়ে গেছে। ইসলামি শরিয়তের প্রতিটি বিষয়ে তার রচনা থাকলেও তিনি আকিদা ও ফিকহের উপর বেশি আলোচনা করেছেন। তার উল্লেখযোগ্য গ্রন্থের মধ্যে রয়েছে:
সূরা হাক্কাহ
সূরা আল-হাক্কাহ‌ (আরবি ভাষায়: الحآقّة) মুসলমানদের ধর্মীয় গ্রন্থ কুরআনের ৬৯ তম সূরা, এর আয়াত অর্থাৎ বাক্য সংখ্যা ৫২ এবং রূকু তথা অনুচ্ছেদ সংখ্যা ২। সূরা আল-হাক্কাহ মক্কায় অবতীর্ণ হয়েছে।
নামকরণ
এই সূরাটির প্রথম শব্দটি থেকে এই সূরার নামটি গৃহীত হয়েছে; অর্থাৎ, যে সূরাটি الحآقّة (‘হাক্কাহ‌’) শব্দটি দ্বারা শুরু হয়েছে এটি সেই সূরা।
নাযিল হওয়ার সময় ও স্থান
এ সুরাটি নবী মুহাম্মদে র মক্কী জীবনের প্রাথমিক যুগে অবতীর্ণ সূরাসমূহের একটি। এর বিষয়বস্তু থেকে বুঝা যায়,সূরাটি যে সময় নাযিল হয়েছিলো তখন নবীর বিরোধিতা শুরু হয়েছিলো ঠিকই কিন্তু তখনো তা তেমন তীব্র হয়ে ওঠেনি। মুসনাদে আহমাদ হাদীস গ্রন্থে উমর থেকে বর্ণিত হয়েছে: ইসলাম গ্রহণের পূর্বে একদিন রসূলুল্লাহকে কষ্ট দেয়ার উদ্দেশ্যে আমি বাড়ি থেকে বের হলাম। কিন্তু আমার আগেই তিনি মসজিদে হারামে পৌছে গিয়েছিলেন। আমি সেখানে পৌছে দেখলাম তিনি নামাযে সূরা আল হাক্কাহ পড়ছেন। আমি তার পেছনে দাঁড়িয়ে গেলাম, শুনতে থাকলাম। কুরআনের বাচনভঙ্গি আমাকে বিস্ময়ে অভিভূত করে ফেলেছিলো। সহসা আমার মন বলে উঠলো, লোকটি নিশ্চয়ই কবি হবে। কুরাইশরাও তো তাই বলে। সে মহূর্তেই নবীর মুখে একথাগুলোর উচ্চারিত হলোঃ “এ একজন সম্মানিত রসূলের বাণী। কোন কবির কাব্য নয়।” আমি মনে মনে বললামঃ কবি না হলে গণক হবেন। তখনই পবিত্র মুখে উচ্চারিত হলোঃ “এ গণকের কথা ও নয়। তোমরা খুব কমই চিন্তা-ভাবনা করে থাকো। একথা তো বিশ্ব-জাহানের রব বা পালনকর্তার পক্ষ থেকে নাযিলকৃত।” এসব কথা শোনার পর ইসলাম আমার মনের গভীরে প্রভাব বিস্তার করে বসলো। উমরের এ বর্ণনা থেকে জানা যায়, সূরাটি তার ইসলাম গ্রহণের অনেক আগে নাযিল হয়েছিলো। কারণ এ ঘটনার পর বেশ কিছুকাল পর্যন্ত তিনি ইসলাম গ্রহণ করেননি।
বিষয়বস্তুর বিবরণ
সূরাটির প্রথম রুকূ’তে আখেরাত সম্পর্কে বর্ণনা করা হয়েছে। আর দ্বিতীয় রুকু’তে কুরআন আল্লাহর পক্ষ থেকে নাযিল হওয়া এবং মুহাম্মাদ যে, আল্লাহর রসূল তার সত্যতা সম্পর্কে বর্ণনা করা হয়েছে।
কিয়ামত ও আখেরাতের কথা দিয়ে প্রথম রুকূ’ শুরু হয়েছে। কিয়ামত ও আখেরাত এমন একটি সত্য যা অবশ্যই সংঘটিত হবে। আয়াত ৪ থেকে ১২ তে বলা হয়েছে যে, যেসব জাতি আখেরাত অস্বীকার করেছে শেষ পর্যন্ত তারা আল্লাহর আযাবের উপযুক্ত বলে বিবেচিত হয়েছে। অতপর ১৭ আয়াত পর্যন্ত কিয়ামত কীভাবে সংঘটিত হবে তা বর্ণনা করা হয়েছে। যে উদ্দেশ্যে আল্লাহ দুনিয়ার বর্তমান জীবন শেষ হওয়ার পর মানুষের জন্য আরেকটি জীবনের ব্যবস্থা করেছেন ১৮ থেকে ২৭ আয়াতে সে মূল উদ্দেশ্যটি বর্ণনা করা হয়েছে। বলা হয়েছে - সেদিন সব মানুষ তার রবের আদালতের হাজির হবে; সেখানে তাদের কোন বিষয়ই গোপন থাকবে না। প্রত্যেকের আমলনামা তার নিজের হাতে দিয়ে দেয়া হবে। পৃথিবীতে যারা এ উপলব্দি ও বিশ্বাসের ভিত্তিতে জীবন যাপন করেছিলো যে, একদিন তাদেরকে আল্লাহর কাছে নিজ নিজ কাজের হিসেব দিতে হবে, যারা দুনিয়ার জীবনে নেকী ও কল্যাণের কাজ করে আখেরাতের কল্যাণ লাভের জন্য অগ্রিম ব্যবস্থা করে রেখেছিলো তার সেদিন নিজের হিসেব পরিষ্কার ও নিরঝঞ্ঝাট দেখে আনন্দিত হবে। পক্ষান্তরে যেসব লোক আল্লাহর পারোয়া করেনি, বান্দার হকও আদায় করেনি, তাদেরকে আল্লাহর পাকড়াও থেকে রক্ষা করার মত কেউ থাকবে না। তারা জাহান্নামের আযাব ভোগ করতে থাকবে।
দ্বিতীয় রুকূ’তে মক্কার কাফেরদেরকে বলা হয়েছে - এ কুরআনকে তোমরা কবির কাব্য ও গণকের গণনা বলে আখ্যায়িত করছো। অথচ তা আল্লাহর নাযিলকৃত বাণী। তা উচ্চারিত হচ্ছে একজন সম্মানিত মুখ থেকে। এ বাণীর মধ্যে নিজের পক্ষ থেকে একটি শব্দও হ্রাস বা বৃদ্ধি করার ইখতিয়ার রসূলের নেই। তিনি যদি এর মধ্যে তার মনগড়া কোন কথা শামিল করে দেন তাহলে আমি তার ঘাড়ের শিরা (অথবা হৃদপিণ্ডের শিরা) কেটে দেবো। এ একটি নিশ্চিত সত্য বাণী। যারাই এ বাণীকে মিথ্যা বলবে শেষ পর্যন্ত তাদের অনুশোচনা করতে হবে।
রূপনগড় ফোর্ট
রূপনগড় ফোর্ট হল ভারতের রাজস্থানের রূপনগড় শহরের একটি প্রাক্তন দুর্গ এবং প্রাসাদ যা বর্তমানে একটি হোটেল। দুর্গটি মূলত ১৬৪৮ সালে কিশানগড়ের মহারাজা রূপ সিং দ্বারা নির্মিত এবং নামকরণ করা হয়েছিল। এটা কিষানগড়ের উত্তরে পাহাড়ের উপরে কৌশলগত কারনে সম্ভার সল্ট লেকের গুরুত্বপূর্ণ বানিজ্য পথে পাশেই অবস্থিত। দুর্গের চারপাশে একটি উল্লেখযোগ্য শহর গড়ে উঠেছিল যা কারিগর এবং নির্মাতাদের কেন্দ্রে পরিণত হয়েছিল। এক শতাব্দী ধরে এটি কিষাণগড়ের মহারাজাদের প্রাথমিক বাসস্থান এবং রাজ্যের রাজধানী হিসেবেও কাজ করে। দুর্গের পাশে একটি অলঙ্কৃত প্রাসাদ নির্মিত হয়েছিল।
১৯৯৯ সালে মহারাজা দুর্গটিকে একটি হোটেল হিসাবে খোলেন, তবে প্রাসাদ হিসাবে এ সময় অভ্যন্তরীণ এবং বহির্ভাগে সামান্য পরিবর্তন করা হয়েছিল। এতে ২০টি কক্ষ রয়েছে, যার মধ্যে কয়েকটি সুবিশাল প্রাক্তন রাজকীয় স্যুট।
মজেস কস্তা
মজেস কস্তা, সিএসসি (১৭ নভেম্বর ১৯৫০ – ১৩ জুলাই ২০২০) ছিলেন বাংলাদেশের চট্টগ্রাম বিভাগের খ্রিস্টানদের প্রধান ধর্মগুরু। তিনি চট্টগ্রাম চট্টগ্রাম মহাধর্মপ্রদেশের প্রথম আর্চবিশপ ছিলেন।
জন্ম ও শিক্ষা
মজেস কস্তা ১৯৫০ সালের ১৭ নভেম্বর গাজীপুর জেলার কালীগঞ্জ উপজেলায় তুমুলিয়া গ্রামে সাধু যোহনের গির্জায় জন্মগ্রহণ করেন। তিনি বাবা-মার সর্বকনিষ্ঠ সন্তান। ১৯৬৩ সালে বান্দুরা লিটল ফ্লাওয়ার মাইনর সেমিনারিতে ভর্তি হন। ১৯৬৯ সালে বান্দুরা হলিক্রশ হাইস্কুল থেকে মানবিক শাখায় প্রথম বিভাগে মেট্রিক পাস করেন। পরবর্তীতে ঢাকার নটর ডেম কলেজ থেকে ১৯৭১ সালে প্রথম বিভাগে আইএ ও ১৯৭৩ সালে বিএ পাস করেন। নটর ডেম কলেজে পড়ার সময় ১৯৭১ সালে পবিত্র ক্রুশ সন্ন্যাস সংঘে যোগ দেন। ১৯৮৬ সালে সেন্ট টমাস অ্যাকুইনাস বিশ্ববিদ্যালয় থেকে আধ্যাত্মিকতা ও যাজকীয় ধর্মতত্ত্বের ওপর ডিগ্রি অর্জন করেন। ১৯৮৯ সালে রোমের পনটিফিসিয়াল গ্রেগরিয়ান বিশ্ববিদ্যালয় থেকে মনোবিজ্ঞান ও কাউন্সেলিং-এর ওপর ডিগ্রি অর্জন করেন।
মৃত্যু
২০২০ সালের ১৩ জুলাই মস্তিষ্কে রক্তক্ষরণজনিত কারণে ঢাকার স্কয়ার হাসপাতালে মৃত্যুবরণ করেন। এর আগে ১৩ জুন শ্বাসকষ্টজনিত সমস্যা নিয়ে তাকে হাসপাতালে ভর্তি করা হয়। পরদিন তিনি করোনাভাইরাসে আক্রান্ত বলে জানা যায়। ২২ জুন তিনি করোনাভাইরাস মুক্ত হন এবং ৭ জুলাই পুরোপুরি সুস্থ হয়ে ওঠেন। কিন্তু আবার আবার অসুস্থ হয়ে পড়লে ৯ জুলাই তাকে আইসিইউতে স্থানান্তর করা হয়। চিকিৎসাধীন অবস্থায় মস্তিষ্কে দুইবার রক্তক্ষরণ হলে ১৩ জুলাই তিনি মারা যান। ১৪ জুলাই চট্টগ্রামের পাথরঘাটা ক্যাথেড্রাল গির্জার পাশের কবরস্থানে সমাহিত করা হয়।
ইকবাল আসিফ জুয়েল
ইকবাল আসিফ জুয়েল একজন বাংলাদেশী  গায়ক, গিটারিস্ট, এবং স্ক্রিপ্ট লেখক। তার প্রথম ব্যান্ড হল লেগেন্ড। এরপর তিনি ওয়ারফেজে যোগ দেন সুরকার এবং প্রযোজক। তিনি বর্তমানে ব্যান্ড মাইলসের সদস্য।
কর্মজীবন
ইকবালের প্রথম ব্যান্ডের নাম ছিল লেজেন্ড, যার প্রথম অ্যালবাম অনন্যভুবন ছিল। ব্যান্ডটি অন্য সদস্যরা লেখাপড়ার জন্য ব্যান্ডটি ছেড়ে গেলে তিন ওয়ারফেইজ-এ যোগ দেন।
জুয়েল ১৯৯৯ সালে মাইলসে যোগ দেন। এটি একটি রক ব্যান্ড গোষ্ঠি যা ১৯৭৯ সালে প্রতিষ্ঠিত হয়।
একক শিল্পী হিসেবে, জুয়েল একটি বাদ্যযন্ত্রযুক্ত ফিউশন-রক অ্যালবাম এক্স ফ্যাক্টর সহ একাধিক অ্যালবাম প্রকাশ করেছেন এবং অন্যান্য ব্যান্ডের দীর্ঘ সময়ের বন্ধুদেরকে সহযোগিতা করেছেন।
জুয়েল এছাড়াও বিভিন্ন মিশ্র অ্যালবাম প্রকাশ করেছেন, যার মধ্যে রয়েছে সুমনের প্রথম একক অ্যালবাম স্বপ্নগুলো তোমার মতো, এবং আর্টসেলের দ্বিতীয় স্টুডিও অ্যালবাম অনিকেত প্রান্তর।
২০০৮ সালের ডিসেম্বরে জুয়েল রক ১০১ নামে একটি সংকলন অ্যালবাম প্রকাশ করেন। ২০০৯ সালে ঈদুল ফিতরে জুয়েল রক ২০২ এবং রক ৩০৩ অ্যালবাম প্রকাশ করেন।
ব্যক্তিগত জীবন
ইকবালের দুই সন্তান - ইশান ও আরিয়া।
শেখ মাতার মসজিদ
সংযোগ=//upload.wikimedia.org/wikipedia/commons/thumb/e/e3/Diyarbakir-Four_Legs_Minaret.jpeg/220px-Diyarbakir-Four_Legs_Minaret.jpeg|থাম্ব|শেখ মাতার মসজিদের পাশে চার চারটি স্তম্ভ শেখ মাতার মসজিদ বা শেখ মুতাহার মসজিদ (Şeyh Matar Camii,Mizgefta Şêx MatarবাMizgefta Şêx Mutahar) তুরস্কের দিয়ারবাকিরের একটি ঐতিহাসিক মসজিদ, যা চারটি স্তম্ভের উপর ভিত্তি করে তার অনন্য মিনারের জন্য সর্বাধিক পরিচিত, যাকে বলা হয় চার পায়ের মিনার।
মসজিদটি দিয়ারবাকিরের প্রাচীর ঘেরা ঐতিহাসিক জেলা সুরের সাভাস পাড়ার ইয়েনিকাপী স্ট্রিটে অবস্থিত। মসজিদটির নামকরণ করা হয়েছে শেখ মাতার (মুতাহার) কারণ এটি বিশ্বাস করা হয় যে মসজিদটির সম্পত্তি। জুড়ে রয়েছে। শেখের কবর রয়েছে।
মিনারের সাথে সংযুক্ত একটি শিলালিপি অনুসারে, মসজিদটি ১৫০০ সালে এগ কোয়ুনলু সুলতান কাসিম হানের শাসনামলে হাজ্জি ওমেরের পুত্র হাজ্জি হুসেইন দ্বারা নির্মিত হয়েছিল। স্থানীয়ভাবে, এটি "কাসিম পাদিশাহ মসজিদ" নামেও পরিচিত। এটি ফাউন্ডেশনের জেনারেল ডিরেক্টরেটের মালিকানাধীন।
মসজিদটি একটি একক গম্বুজ, চতুর্মুখী-পরিকল্পিত বিল্ডিং যা ইটের সাথে পর্যায়ক্রমে পাথরের গাঁথনি দেয়াল। প্রতিটি পাশে তিনটি করে জানালা রয়েছে এবং সামনের দিকে এবং পিছনে দুটি করে রয়েছে, সবগুলোই খিলানযুক্ত। কিবলার দেয়ালের দুটি জানালা রাজমিস্ত্রি দিয়ে বন্ধ। এটি এর আচ্ছাদিত এলাকা রয়েছে এবং ৫০০ উপাসক ধরে রাখতে পারে।
একটি চতুর্মুখী প্রিজমের আকারে একাকী মিনারটি চারটি বিশাল পাথরের স্তম্ভের উপর নির্মিত।"দিয়ারবাকির সালনামেলেরি" (দিয়ারবাকিরের ইয়ারবুকস) এ, এটি লিপিবদ্ধ করা হয়েছে যে টাওয়ারটি ৯০৬ সালে একটি স্থিতিশীল এবং উচ্চ কাঠামো হিসাবে নির্মিত হয়েছিল এবং অঞ্চলটি বিজয়ের পরে এটির পাশে মসজিদ নির্মাণের সাথে একটি মিনারে রূপান্তরিত হয়েছিল। ইসলামী মানুষদের দ্বারা। আজ, স্থানীয় লোকেরা ধারণা করে যে মিনারের ভিত্তির চারটি স্তম্ভ সুন্নি ইসলামের চারটি প্রধান ধর্মের প্রতীক, যথা হানাফী, হাম্বলী, মালিকি এবং শাফিঈ।
১৯৬০ সালে জেনারেল ডিরেক্টরেট অফ ফাউন্ডেশনের মাধ্যমে শেখ মাতার মসজিদটি সংস্কার করা হয়।
গোলাগুলির দৃশ্য
কুর্দি জঙ্গি গোষ্ঠী প্যাট্রিয়টিক রেভল্যুশনারি ইয়ুথ মুভমেন্ট এবং পুলিশের সদস্যদের মধ্যে গোলাগুলির সময়, ১৫ নভেম্বর, ২০১৫ রাতে স্বয়ংক্রিয় অস্ত্রের আগুনে মিনারের দুটি কলাম ক্ষতিগ্রস্থ হয়। দিয়ারবাকির বার অ্যাসোসিয়েশনের তৎকালীন চেয়ারম্যান তাহির এলসি, একটি টুইট বার্তায় এটিকে "চক্রান্ত" নাম দিয়ে প্রতিক্রিয়া জানিয়েছেন।
২৮ নভেম্বর, ২০১৫-এ, তাহির এলসি চার পায়ের মিনারে সহিংসতা বন্ধ করার আহ্বান জানিয়ে একটি প্রেস বিবৃতি দেন। তিনি বলেছিলেন যে "দিয়ারবাকিরের সুরের প্রাচীর ঘেরা জেলার মতো বেসামরিকদের বসবাসের এলাকায় ভারী অস্ত্রের সাথে সশস্ত্র সংঘর্ষ কেবল জেনেভা কনভেনশনের বিরুদ্ধেই নয়, তারা অনেক ঐতিহাসিক ভবন এবং মসজিদেরও ক্ষতি করে। চার পায়ের মিনারের ক্ষতি দেখায় যে বসবাসের এলাকায় সশস্ত্র সংঘাত এবং পুলিশ-অপারেশন বন্ধ করার জন্য আমাদের দাবি কতটা গুরুত্বপূর্ণ"।
তার বক্তৃতার কিছুক্ষণ পরে, পুলিশ মিনার থেকে খুব দূরে একটি ট্যাক্সি থামালে হামলাকারী জঙ্গি এবং পুলিশের মধ্যে গোলাগুলি শুরু হয়। তাহির এলসি মাথায় একটি গুলিবিদ্ধ হয়ে ঘটনাস্থলেই মারা যান। বন্দুকযুদ্ধের সময় এলসির ব্যক্তিগত গার্ড সহ দুই গোপন পুলিশ কর্মকর্তাও নিহত হন।
লুইস দে লা ফুয়েন্তে (ফুটবলার, ১৯৬১-এ জন্ম)
লুইস দে লা ফুয়েন্তে কাস্তিলো (জন্ম: ২১ জুন, ১৯৬১) হলেন একজন স্প্যানিশ ফুটবল ম্যানেজার এবং প্রাক্তন পেশাদার ফুটবলার। খেলোয়াড়ি জীবনে তিনি লেফট-ব্যাক হিসেবে খেলতেন। তিনি স্পেন জাতীয় ফুটবল দলের ম্যানেজার।
তিনি লা লিগার ক্লাব অ্যাথলেটিক বিলবাও এবং সেভিয়ার হয়ে ১৩ মৌসুমে ২৫৪ ম্যাচ খেলে ৬টি গোল করেন। ১৯৮৪ সালে কোপা দেল রে শিরোপা জেতার পাশাপাশি লিগ শিরোপা এবং পরবর্তীতে তাদের হয়ে আরেকটি লিগ শিরোপা জেতেন।
দে লা ফুয়েন্তে ২০১৩ সালে স্প্যানিশ যুব দলকে কোচিং করানো শুরু করেন। ২০১৫ সালের ইউরোপিয়ান চ্যাম্পিয়নশিপে অনূর্ধ্ব-১৯ দল এবং ২০১৯ সালের একই টুর্নামেন্টে অনূর্ধ্ব-২১ দলকে শিরোপা জেতান। তিনি ২০২০ গেমসে অলিম্পিক দলকে রৌপ্য পদক জেতান, এবং ২০২২ সালে স্পেন জাতীয় ফুটবল দলের দায়িত্ব নেন।
খেলোয়াড়ি জীবন
দে লা ফুয়েন্তের জন্ম হারো, লা রিওজায়। অ্যাথলেটিক বিলবাও একাডেমি বের হওয়ার পর ১৯৭৮ সালে সেগুন্ডা ডিভিশন বি- তে রিজার্ভের দলের সাথে তার সিনিয়র ক্যারিয়ার শুরু হয়। ৮ মার্চ, ১৯৮১-এ তিনি ভ্যালেন্সিয়ার- বিপক্ষে বদলি খেলোয়াড় হিসাবে মাঠে নেমে লা লিগা -তে অভিষেক করেন।
১৯৮২ সালের গ্রীষ্মে দে লা ফুয়েন্তেকে সিনিয়র দলে নেওয়া হয়। পরের বছরের ২৬ মার্চে তিনি তার প্রথম পেশাদার গোল করেন, আরসি সেলটা ডি ভিগোর বিপক্ষে।
জুলাই ১৯৮৭ সালে, দে লা ফুয়েন্তে সেভিয়া- তে একটি চুক্তি স্বাক্ষর করেন। ১৯৯১ সালে তিনি ২০ মিলিয়ন ফি দিয়ে অ্যাথলেটিকে ফিরে আসেন,
দে লা ফুয়েন্তে ১৯৯৩ সালে দেপোর্তিভো আলাভেসে যোগ দেন। এক মৌসুম পর, তিনি ৩৩ বছর বয়সে অবসর গ্রহণ করেন
প্রারম্ভিক বছর
দে লা ফুয়েন্তে প্রথমদিকে ক্লাব পর্তুগালেতের কোচ ছিলেন। ২০০০ সালের গ্রীষ্মে তিনি সেগুন্ডা ডিভিশন বি ক্লাব সিডি আউরেরা দে ভিটোরিয়াতে নিযুক্ত হন, পয়েন্ট টেবিলের সপ্তম স্থান থাকা সত্ত্বেও পরের বছরের মার্চ মাসে তাকে বরখাস্ত করা হয়।
সেভিলায় ফিরে যাওয়ার পর, দে লা ফুয়েন্তে অ্যাথলেটিকে ফিরে আসেন। প্রাথমিকভাবে রিজার্ভের একজন ম্যানেজার, তিনি তার আগের দায়িত্বে ফিরে আসার আগে দুই বছর ম্যাচ প্রতিনিধি হিসেবেও কাজ করেছিলেন।
১৩ জুলাই, ২০১১-এ, দে লা ফুয়েন্তেকে আলাভেসের কোচ মনোনীত করা হয়, এবং ১৭ অক্টোবর বরখাস্ত করা হয়।
স্পেনের যুব দল
৫ মে, ২০১৩-এ, দে লা ফুয়েন্তে স্পেনের অনূর্ধ্ব-১৯ দলের কোচ হিসেবে নিযুক্ত হন। কোচ হয়েই তিনি গ্রিসে অনুষ্ঠিত ২০১৫ সালের উয়েফা ইউরোপীয় চ্যাম্পিয়নশিপ জেতেন। ২০১৮ সালে অনূর্ধ্ব-২১ দলের কোচ আলবার্ট সেলেডস পদত্যাগ করলে তাকে সে দলের ম্যানেজার করা হয়। ইতালিতে অনুষ্ঠিত ২০১৯ ইউরোপিয়ান চ্যাম্পিয়নশিপে স্পেন অ১৯ দলজার্মানির কাছে ১–০ ফাইনালে হেরে যায়।
৮ জুন, ২০২১-এ, দে লা ফুয়েন্তে লিথুয়ানিয়ার বিরুদ্ধে উয়েফা ইউরো ২০২০ টুর্নামেন্টের প্রস্তুতি ম্যাচের জন্য স্পেন জাতীয় দল থেকে খেলোয়ার ডাকেন। কারণ, সার্জিও বুসকেটস কোভিড-১৯ পজিটিভ ছিলেন, যার কারণে পুরো দলকেই কোয়ারেন্টাইনে পাঠানো হয়।
দে লা ফুয়েন্তে জাপানে বিলম্বিত ২০২০ গেমসে স্পেন অলিম্পিক দলের দায়িত্বে ছিলেন। ফাইনালে ব্রাজিলের কাছে ২–১ গোলে হেরে রৌপ্য পদক নিয়েই সন্তুষ্ট থাকতে হয় তাদের।
স্পেন জাতীয় ফুটবল দল
স্পেন জাতীয় ফুটবল দলের কোচ লুইস এনরিকে মরক্কোর কাছে ২০২২ ফিফা বিশ্বকাপে হারের পর পদত্যাগ করলে ৮ ডিসেম্বর, ২০২২-এ, দে লা ফুয়েন্তে স্পেন জাতীয় দলের প্রধান কোচ হিসেবে নিযুক্ত হন।
খেলোয়াড় হিসেবে
অ্যাথলেটিক বিলবাও
কোচ হিসেবে
স্পেন অ১৯
স্পেন অ২১
স্পেন অ২৩
সামারা মসজিদ
সামারা মসজিদ ( Самарская соборная мечеть) রাশিয়ার সামারার বৃহত্তম মসজিদগুলির মধ্যে একটি। ১৯৯০ দশকের শেষদিকে লাল ইট দিয়ে মসজিদটি নির্মিত হয়। মূল গম্বুজটির ব্যাস ১৩.৫ মিটার। মিনারটির উচ্চতা ৬৭ মিটার। সামারের স্থপতি রাসিম ওয়ালশিন মসজিদটির নকশা করেন।  মসজিদের দেয়ালগুলিতে একটি আপেলের বাগান আছে। নতুন মসজিদটি ১৮৯১ সালের প্রাক বিপ্লবী মসজিদের সাথে জড়িয়ে  ফেলা উচিত নয়।
ইতিহাস
১৯৯২ সালের গ্রীষ্মে মসজিদটির কাজ শুরু হয়। ১৯৯৫ সালের ২০ মে ভবনের কাজ শুরু হয়। ১৯৯৯ সালের ২৮ ডিসেম্বর মসজিদটিকে আনুষ্ঠানিকভাবে উদ্বোধন করা হয়।
গঠন
এখানে প্রায় ৫,০০০ জন একসাথে নামাজ পড়তে পারে এবং এটির আয়তন ৪,৬০০ বর্গমিটার। মসজিদটির উচ্চতা ৬০ মিটার। মসজিদের বড় স্তম্ভে "আল্লাহ" ও "মুহাম্মদ" লেখা খোদাই করা রয়েছে। মসজিদের জমিতে আঙ্গুর ও আপালের বাগান রয়েছে। মসজিদের সাথে একটি মাদ্রাসা রয়েছে। যেখান ৬০০ জনকে পাঠদান করা হয়।
বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন
বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন বা বিকেএমইএ বাংলাদেশে নিটওয়্যার প্রস্তুতকারকদের একটি জাতীয় বাণিজ্য সংস্থা, যেটি বাংলাদেশের ঢাকায় অবস্থিত। সংসদ সদস্য সেলিম ওসমান এর সভাপতি। এটি বাংলাদেশের তৈরি পোশাক শিল্পকে সম্প্রসারিত করছে এমন সংস্থাগুলোর মধ্যে প্রধান। এবং সরকার ও শ্রমিক সংগঠনগুলিকে এই শিল্পের জন্য নীতিমালা নির্দেশিকা তৈরিতে এ সংস্থা সহায়তা করছে। যদিও এই শিল্পে শ্রম পরিবেশ উন্নয়নে এই সংগঠনের সদস্যদের দেয়া প্রতিশ্রুতির কিছু সমালোচনা রয়েছে তবে এই সংস্থার সক্রিয় অবদান এবং অর্থবহ কর্মসূচি ছাড়াই এই শিল্পের টেকসই বৃদ্ধি করা প্রায় অসম্ভব।
ইতিহাস
বিকেএমইএ ১৯৯৬ সালে প্রতিষ্ঠিত হয়েছিল। এ সংস্থার নিজস্ব গবেষণা ইউনিট রয়েছে। সেভ দ্য চিলড্রেনের অংশীদারিতে বিকেএমইএর সদস্যদের কারখানায় শিশুশ্রম দূরীকরণের একটি কর্মসূচি রয়েছে। এটি পোশাক তৈরির কারখানায় শ্রমের অবস্থার উন্নতি করতে ডয়চে গেসেলশ্যাফট ফর ইন্টারন্যাশনাল জুসামেনারবিটের সাথে কাজ করে।
রাতের অন্ধকারে দেখার যন্ত্র
thumb|right|300px|[[ইউনাইটেড স্টেটস আর্মি|যুক্তরাষ্ট্রের সেনাবাহিনীর একজন বিমানচালক হেলমেটের সাথে লাগানো এএন/এভিএস-৬ মডেলের রাতের অন্ধকারে দেখার চশমা ব্যবহার করছেন।]]রাতের অন্ধকারে দেখার যন্ত্র বা রাতের অন্ধকারে দেখার চশমা হচ্ছে একপ্রকার আলোকীয় যন্ত্র, যা সম্পূর্ণ অন্ধকারেও দৃশ্যমান ছবি তৈরি করতে পারে। এটি মূলত সামরিক বাহিনীর বা আইনশৃঙ্খলা রক্ষাকারী বাহিনীর বিভিন্ন অভিযানে ব্যবহৃত হয়। তবে বেসামরিক ক্ষেত্রেও এর ব্যবহার রয়েছে। অনেক সময় রাতের অন্ধকারে দেখার যন্ত্রের বিভিন্ন বাড়তি যন্ত্রাংশকেও রাতের অন্ধকারে দেখার যন্ত্র হিসেবে অভিহিত করা হয়। একে ইংরেজিতে নাইট ভিশন ডিভাইস (night-vision device) বা নাইট ভিশন গগলস নামে ডাকা হয়।
দ্বিতীয় বিশ্বযুদ্ধে সর্বপ্রথম ব্যবহৃত হয়। পরবর্তীতে ভিয়েতনাম যুদ্ধসহ আরো অনেক যুদ্ধে এর ব্যবহার হয়। আবিস্কারের সময় থেকেই এ ধরনের যন্ত্রের বিভিন্ন সংস্করণ বের হয়ে আসছে। এতে যেমন ক্রমান্বয়ে এর প্রযুক্তিগত উন্নয়ন ঘটেছে তেমনি কমেছে উৎপাদন খরচ ও ক্রয়মূল্য।
ওয়াহিদ ইনস্টিটিউট
থাম্ব| ইয়েনি জান্নুবা ওয়াহিদ ২০১১ সালে ইস্ট এশিয়া [[বিশ্ব অর্থনৈতিক ফোরাম|ওয়ার্ল্ড ইকোনমিক ফোরামে ইনস্টিটিউটের প্রতিনিধিত্ব করছেন]] ওয়াহিদ ইনস্টিটিউট ইন্দোনেশিয়ার রাজধানী জাকার্তায় অবস্থিত একটি ইসলাম গবেষনা কেন্দ্র। এটি ২০০৪ সালে ইন্দোনেশিয়ার সাবেক রাষ্ট্রপতি আবদুর রহমান ওয়াহিদ কতৃর্ক প্রতিষ্ঠিত হয়েছিল এবং বর্তমানে এটি তারই কন্যা ইয়েনি জান্নুবা ওয়াহিদের নেতৃত্বে পরিচালিত হচ্ছে।
এটি "ইন্দোনেশিয়ার পাশাপাশি ইসলামিক সমাজ উন্নয়ন, সমাজের নিম্ন শ্রেণীর কল্যাণ, গণতন্ত্র ও মৌলিক ন্যায়বিচার গড়ে তোলা এবং সারা বিশ্বে শান্তি ও অহিংসা বিস্তৃত করার জন্য নিবেদিত প্রতিষ্ঠান।"